Úradný vestník 204 , 24/08/1967 S. 0020 - 0021

Fínske špeciálne vydanie: Kapitola 3 Zväzok 1 S. 0223

Anglické špeciálne vydanie: Série IV Kapitola 1965-1972 S. 0014

Švédske špeciálne vydanie: Kapitola 3 Zväzok 1 S. 0223

Grécke špeciálne vydanie: Kapitola 03 Zväzok 2 S. 0149

Španielske špeciálne vydanie: Kapitola 03 Zväzok 2 S. 0068

Portugalské špeciálne vydanie Kapitola 03 Zväzok 2 S. 0068



Nariadenie Komisie č. 474/676/EHS z 21. augusta 1967 o predbežnom stanovovaní vývoznej náhrady na ryžu a zlomkovú ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 359/67/EHS z 25. júla 1967 o spoločnej organizácii trhu s ryžou [1], a najmä na jeho článok 17 ods. 6, keďže článok 17 vyššie uvedeného nariadenia stanovuje, že pre vývozy ryže a zlomkovej ryže rozdiel medzi kurzami a cenami na svetovom trhu a cenami v spoločenstve možno pokryť vývoznou náhradou, ktorú možno stanovovať vopred; keďže v prípade predbežného stanovovania náhrada musí byť upravená pre prahovú cenu platnú počas mesiaca, v ktorom sa uskutočnil vývoz, a korekčná čiastka stanovená v rovnakom čase sa musí byť uplatniť k náhrade; keďže, aby sa stanovila čiastka náhrady, ktorá má byť udelená, keď toto je stanovené vopred, musia sa zohľadniť zmeny v cenách na svetovom trhu, ktoré môžu nastať medzi dňom, v ktorom je podaná žiadosť o licenciu, a mesiacom, v ktorom sa vývoz uskutočnil; keďže predbežná cif cena dodávky vyjadruje tieto zmeny, a teda umožňuje, aby čiastka, o ktorú náhrada platná v deň, v ktorom bola podaná žiadosť o licenciu, bola znížená alebo zvýšená; keďže by bolo nevhodné, aby sa čiastka náhrad menila príliš často ako dôsledok minimálnych zmien v kurzoch na svetovom trhu, čo by spôsobilo neistotu pre tých, ktorí sú oprávnení; keďže z toho dôvodu, bez poškodenia záujmov oprávnených na náhradu, mal by byť stanovený rozsah, v rámci ktorého by zmeny v týchto kurzoch nemali vplyv na čiastku náhrady; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok l Ak vývozná náhrada na ryžu a zlomkovú ryžu uvedená v prvom pododseku článku 17 ods. 4 nariadenia č. 359/67/EHS je stanovená vopred, náhrada bude taká, aká sa uplatňuje na vývoz v deň, v ktorom bola podaná žiadosť o licenciu: - znížená o rozdiel medzi predbežnou cif cenou dodávky a cif cenou, ak prvá cena presahuje druhú o viac ako 0,025 jednotiek hodnoty na 100 kilogramov, - zvýšená o rozdiel medzi cif cenou a predbežnou cif cenou dodávky, ak prvá cena presahuje druhú o viac ako 0,025 jednotiek hodnoty na 100 kilogramov. V intervaloch medzi týždenným stanovovaním, čiastka náhrady platná v prípade predbežného stanovovania sa upraví, ak by uplatnenie výpočtu uvedenou metódou viedlo k rozdielu v čiastke o viac ako 0,025 jednotiek hodnoty na 100 kilogramov. Cif cena na tento účel je tá, ktorá sa vypočíta v súlade s článkom 16 nariadenia č. 359/67/EHS. Predbežná cif cena dodávky je tá, ktorá sa vypočíta v súlade s článkom 3 ods. 2 nariadenia č. 365/67/EHS [2], avšak, vzhľadom na každý mesiac, pre ktorý je platná vývozná licencia, zakladá sa na cif cene vypočítanej na základe ponúk pre nalodenie zásielok počas mesiaca, v ktorom dôjde k vývozu. Článok 2 Toto nariadenie nadobúda účinnosť od 1. septembra 1967. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. augusta 1967 Za Komisu predseda Jean Rey [1] Ú. v. ES 174, 31.7.1967, s. 1. [2] Ú. v. ES 174, 31.7.1967, s. 32. --------------------------------------------------